Myndighederne har nok med gode råd, når det kommer til at beskytte sig fysisk mod coronasmitte: Vask hænder, hold afstand, bliv hjemme. Men for mange har det også konsekvenser for psyken, når verden står midt i en pandemi, og mange ting er usikre. Det kan være alt fra kedsomhed, rastløshed og kuller, hvis man er isoleret derhjemme, til stress, bekymring og angst over tingenes generelle tilstand. Det fortæller formand i Psykiatrifonden psykiater Torsten Bjørn Jacobsen. Han melder om, at Psykiatrifonden har fået flere henvendelser end normalt, siden Danmark blev ramt af coronavirus i februar. Henvendelserne kommer primært fra folk, der oplever angst og bekymring omkring pandemien, eller som selv er påvirket af virussen på den ene eller anden måde. Det billede genkender psykolog Rikke Nørgaard Elster fra online psykologpraksissen We Care, som også har fået mange henvendelser, der drejer sig om coronavirus. Vi har samlet deres bedste råd til, hvordan du sikrer din mentale sundhed bedst muligt under coronaudbruddet - hvad enten du er direkte påvirket eller ej.

Opsummering:
Om man er personligt påvirket af coronavirus eller ej, kan der være mange følelser forbundet med at være i et land lukket ned af en pandemi.